
До
Пенчо Милков
в качеството на Кмет на Община Русе

Чрез
Председателя на общински съвет Русе

От
Деян Герасимов,
в качеството на Общински съветник от Коалиция  
„Продължаваме Промяната-Демократична България“

Правно основание: 
чл. 33 (1) т. 4 от Закона за местното самоуправление 
и местната администрация


Питане

Относно: Практическото прилагане на досега действащите общински наредби за принудително изпълнение на заповеди по чл. 195 и чл. 225а от Закона за устройство на територията

Уважаеми господин Милков,

На проведената през месец април 2026 г. среща с жителите на гр. Мартен представители на общинската администрация заявиха, че към онзи момент се подготвя техническо задание за възлагане на проектирането по проект OP-25.001-0583 „Проектиране на канализационна мрежа, подмяна на съществуваща водопроводна мрежа и ПСОВ в гр. Мартен“, финансиран по Споразумение № РД-02-30-507/30.12.2025 г.

С оглед обществения интерес към развитието на проекта и необходимостта от проследяване изпълнението на поетите ангажименти, моля да ми бъде предоставена следната информация:

1. Какви конкретни действия са предприети от Община Русе по изпълнението на проекта от подписването на Споразумение № РД-02-30-507/30.12.2025 г. до настоящия момент?
2. Изготвено, съгласувано и утвърдено ли е техническо задание за възлагане на проектирането? Ако да, моля да ми бъде предоставено негово копие, както и информация кога е утвърдено.
3. Изготвяни, възлагани или актуализирани ли са през 2026 г. документи, свързани с канализационната система и/или ПСОВ на гр. Мартен, включително:
    * инвестиционни намерения;
    * идейни, технически или работни проекти;
    * предпроектни проучвания;
    * хидравлични анализи;
    * експертни оценки, обследвания или технически доклади;
    * генерални планове, мастер планове или други документи, свързани с подготовката на инвестиционния процес?

Ако такива документи са изготвени, моля да ми бъдат предоставени копия.

4. Извършвани ли са през 2026 г. актуализации, изменения или допълнения на съществуващата проектна документация, разработена за канализационната система и ПСОВ на гр. Мартен? Ако да, моля да бъдат предоставени съответните документи.
5. Изготвени ли са количествено-стойностни сметки (КСС), прогнозни стойности, финансови разчети или други документи, послужили за определяне стойността на проекта по Споразумение № РД-02-30-507/30.12.2025 г.? Ако да, моля да ми бъдат предоставени копия.
6. Извършвана ли е експертна оценка на техническия проект, разработен през 2010-2011 г. по проект „Техническа помощ за подготовка на инвестиционен проект: Изграждане на канализационна мрежа и ПСОВ на територията на град Мартен“ (договор № N58-131-С063), относно неговата приложимост, необходимостта от актуализация или причините, поради които не може да бъде използван при подготовката на настоящия проект? Ако да, моля да ми бъде предоставено копие от съответното становище или експертна оценка.
7. Ако към настоящия момент документите по т. 2-6 не са изготвени, моля да посочите:

- на какъв етап се намира подготовката на проекта;
- какви действия предстоят;
- какъв е индикативният график за тяхното изпълнение.

По отношение на настоящото питане бих желал да получа писмен отговор, изпратен на следния електронен адрес: dido_ger@yahoo.com.


С уважение: …………………………………....
                                 Деян Герасимов, 
        Общински съветник от Коалиция ПП-ДБ

